Muitos gais e lesbianas se troban embrecatos en relacions d'o mesmo sexo, encara que nomás que recientment se tienen formularios de censos e condicions politicas que han facilitato a suya visibilidat y enumeración. Istas relacions son equivalents a las heterosexuals en os aspectos psicolochicos esencials. As relacions e actos homosexuals se han admirato asinas como condemnato a traviés d'a historia escrita, pendendo d'a traza que prene e la cultura en a que ocurre. Dende o cabo d'o sieglo XIX, bi ha habito un movimiento global enta un augmento de visibilidat, reconoiximiento e dreitos legals ta la chent gai, mesmo los dreitos de matrimonio e unions civils, adopción e crianza, treballo, servicio militar, igual acceso ta la sanidat e la introducción d'a lechislación antiacoso ta protecher a os menors gais.